Quentin Bryce

Quentin Bryce (täisnimi Quentin Alice Louise Bryce, neiupõlvenimega Strachan; sündinud 23. detsembril 1942 Brisbane'is) on Austraalia jurist ja riigiametnik, kes oli 5. septembrist 2008 kuni 28. märtsini 2014 Austraalia kindralkuberner.

Kõrghariduse omandas ta Queenslandi Ülikoolis, mille lõpetas 1965. aastal õigusteaduse bakalaureusena. Aastatel 1968–1983 oli ta sama ülikooli õigusteaduse õppejõud.

Hiljem töötas ta eri ametikohtadel Queenslandi osariigi valitsuses ja Austraalia föderaalvalitsuses. Muuhulgas oli ta aastatel 1988–1993 Austraalia soolise diskrimineerimise volinik.

Aastatel 2003–2008 oli Bryce Queenslandi osariigi kuberner. 13. aprillil 2008 nimetas kuninganna Elizabeth II Bryce'i peaminister Kevin Ruddi ettepanekul Austraalia kindralkuberneriks ja sama aasta 5. septembril vannutati ta ametisse. Temast sai esimene naine selles ametis.

Austraalia kindralkubernerid
Sündinud 1942